**ШЕСТИ САЛОН НА КАЗАНЛЪШКИТЕ ФОТОГРАФИ**

***РЕГЛАМЕНТ***

**Организатор**: Музей на Фотографията и Съвременните Визуални Изкуства в Казанлък.

**Общи условия:**

Салонът ще бъде открит на 14 декември 2023 г. от 1730 часа в залата за временни изложби на МФСВИ.

В салона могат да вземат участие любители и професионалисти фотографи от Казанлък и населените места в общината. Автори, родени, учили или работили в Казанлък, но живеещи в други населени места, също могат да участват в Салона. Няма ограничение във възрастта.

Салонът не е тематичен, може да участвате с творби на избрана/и от Вас тема/и.

**Шести салон на казанлъшките фотографи** е с конкурсен характер:

I награда - 500 лв

II награда - 300 лв

III награда - 200 лв

Наградите ще бъдат изплащани по банков път по предоставена от автора банкова сметка.

Фотографиите могат да бъдат цветни, монохромни или черно-бели.

Всеки автор може да участва с до 3 (три) дигитални файла.

Журито преценява кои и колко творби ще влезнат във финалната селекция. Решението на журито е окончателно и не подлежи на коментар.

До приключване на оценяването авторите остават анонимни.

Творбите, включени в изложбата, остават във фонда на Музея на фотографията в Казанлък.

**Технически изисквания**

Допускат се за участие творби без времево ограничение на заснемането, но да не са участвали в предни салони.

Дигитални файлове:

* \*.jpg/\*.jpeg формат,
* 8-битов цвят,
* RGB/sRGB профил.

Файловете да са 3840 px по дългата страна.

Файлова резолюция на изображението: 300 dpi.

Кадрите да са без рамки, подписи или водни знаци. Ако все пак забравите някоя, организаторът ще я отстрани.

Допускат се следните допълнителни обработки на снимката:

* на яркост или контраст,
* изостряне на изображението
* прекадриране на снимката.

Не се допускат фотоколажи, както и снимки, които са грубо ретуширани дигитално или съдържат допълнително включени елементи. Целта на конкурса е да покаже снимки, които се доближават максимално до естествената среда, която са запечатани, а не да се показват умения на автора да работи с фотообработващи програми.

Към всяка снимка трябва да има следната информация:

* име на автора,
* наименование на творбата,
* дата на заснемане,
* телефон или електронна поща за връзка,

в общ текстови файл.

*Селектираните файлове организаторът ще принтира за своя сметка.*

***Важно:*** Творби, несъответстващи на поставените изисквания, както и с антидържавно, расистко, порнографско и подтикващо към насилие изображение, няма да бъдат допускани до журиране.

**Такса за участие**

Без такса за участие.

**Авторски права**

Всеки участник следва да притежава авторските права върху изображенията, които предава за конкурса. С предаването на творбите на [организаторите](http://www.fotosalonvarna.org/), участникът декларира, че изображението е негова творба и дава своето разрешение на организаторите да използват безвъзмездно изображенията с промоционална цел, свързана с нуждите на Община Казанлък и МФСВИ (изложби на открито и закрито, каталог, фото CD/DVD, календар, уебсайт и др.), както и за всяка друга некомерсиална цел на организаторите, в случай, че участникът изрично не заяви своя отказ.

**Краен срок за предаване на творбите**

Краен срок за предаване на файловете: до 1700 часа на 20 ноември 2023 г. по електронната поща на Музея: foto.museum.kz@abv.bg или лично в Музея.

Файлове, изпратени след тази дата, няма да се приемат.

**Жури и журиране**

**Жури**, в състав (по азбучен ред):

Александър Иванов фотограф-художник

Антон Савов EFIAP, ESFIAP

Бедрос Азинян фотограф-художник

Желиан Николов фотограф-художник

Йонко Русев

Катя Христова уредник в Художествена галерия

Пламен Петков EFIAP

Стефан Димов

**Технически сътрудници**:

Катя Турлакова уредник в МФСВИ

Силвия Господинова уредник в МФСВИ

ще прегледа и реши кои творби да влезнат в салона и кои са отличените автори.

Членовете на журито могат на представят свои творби без да участват в конкурса.

Членовете избират Председател.

Журиране: 22 ноември 2023 г. от 1500 часа.[[1]](#footnote-1)

**За повече подробности:**

На място в МФСВИ, по електронната поща foto.museum.kz@abv.bg,

ЛС във Facebook или на телефон 0888935560 инж. Стефан Папукчиев – Директор, телефон 0886724400 Катя Турлакова – Уредник, телефон 0888985560 Силвия Господинова – Уредник.

1. Максимален брой на творбите на участници в журито, които могат да влезнат в салона - 1 /един/ бр. [↑](#footnote-ref-1)